
Αριθ. Φ.13781/11567/92 (1) 

Πολιτογράφηση αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 


Με την αριθμ. Φ. 13781/11567/92/7.7.1992 απόφαση του 
Υπουργού Εσωτερικών έγινε δεκτή η από 3.9.1991 αίτηση πολιτογρά¬ 


φησης του ομογενούς αλλοδαπού ΜΠΕΛΤΣΕΝΚΟ Βιτάλι του Γεωρ¬ 
γίου για την απόκτηση της Ελληνικής Ιθαγένειας. 

, Αθήνα, 7 Ιουλίου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-—♦- 

Αριθ. 3011222/318 (2) 

Χορήγηση, ανανέωση και ανάκληση άδειας Χημικού Ναυτιλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1558/26.7.85 «Κυβέρνηση και Κυβερνη¬ 
τικά Όργανα». 

2. Τις διατάξεις των Π.Δ. 284/88 και 543/89 «Περί Οργανισμού 
του Υπουργείου Οικονομικών». 

3. Τις διατάξεις του Π.Δ. 259/88 «Οργανισμός του Υπουργείου 
Εμπορικής Ναυτιλίας». 

4. Τις διατάξεις του Ν.Δ. 187/73 με το οποίο κυρώθηκε ο Κώδικας 
Δημόσιου Ναυτικού Δικαίου. 

5. Τις διατάξεις του Ν. 1568/85 «Υγιεινή και ασφάλεια των εργαζο¬ 
μένων». 

6. Το άρθρο 19 του Ν. 1767/88 «Συμβούλια εργαζομένων και άλ¬ 
λες εργατικές διατάξεις, Κύρωση της 135 Δ.Σ.Ε.». 

7. Την παρ. 8 του άρθρου 4 του Παραρτήματος της 3232/41/ 
27.4.89 Κοινής Υπουργικής Απόφασης των Υπουργών Οικονομικών, 
Εμπορικής Ναυτιλίας και Εργασίας (ΦΕΚ 400/Β'/89), που κυρώθηκε 
από την παρ. 7ατου άρθρου 77 τουΝ. 1892/90 (ΦΕΚ 101/Α'/90). 

8. Την Κοινή Απόφαση Υ.1489/1076692/1224/0006Α/ 
23.8.91 (ΦΕΚ 692/Β’/26.8.91) του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οικονομικών 
στον Υφυπουργό Οικονομικών», αποφασίζουμε: 

Άρθρο 1 

Χορήγηση άδειας Χημικού Ναυτιλίας 

Για την έκδοση άδειας Χημικού Ναυτιλίας ακολουθείται η παρακάτω 
διαδικασία: 

1. Υποβολή αίτησης από τον ενδιαφερόμενο στη Διεύθυνση Πετροχη¬ 
μικών του Γ.Χ.Κ. Η αίτηση θα συνοδεύεται από: 

α) παράβολο των εξήντα χιλιάδων δραχμών (60.000) δρχ. Δημο¬ 
σίου Ταμείου 

β) θεωρημένο φωτοαντίγραφο πτυχίου Χημείας ή διπλώματος Χημι¬ 
κού μηχανικού και άδεια ασκήσεως επαγγέλματος ΤΕΕ, και 

γ) βεβαίωση εμπειρίας του υποψηφίου. 

2. Η Διεύθυνση Πετροχημικών του Γ.Χ.Κ., αφού ελέγξει τα παρα¬ 
πάνω, παραπέμπει τον υποψήφιο στην Επιτροπή του άρθρου 4 του Πα- 

ραρτήματος της Κ.Υ.Α. 3232/41/89 για εξέταση (στο εξής θα αναφέ- 
ρεται ως επιτροπή). 

3. Μετά το πέρας των εξετάσεων η Επιτροπή συντάσσει πρακτικό στο 
οποίο γνωματεύει κατά πλειοψηφία για την επιτυχία ή αποτυχία του 
υποψήφιου στο κάθε θέμα χωριστά. Σε περίπτωση ισοψηφίας η ψήφος 
του συντονιστή της Επιτροπής (εκπροσώπου του Γ.Χ.Κ.) λαμβάνεται 
διπλή. 

4. Εφόσον υποψήφιος κριθεί ότι απέτυχε σε ένα ή περισσότερα από τα 
θέματα των εξετάσεων μπορεί με αίτησή του προς τη Διεύθυνση Πετρο¬ 
χημικών του Γ.Χ.Κ. να ζητήσει την επανεξέτασή του σε άλλη εξετα¬ 
στική περίοδο. Η ανωτέρω αίτηση θα συνοδεύεται από παράβολο 6.000 
δρχ. (έξι χιλιάδων δρχ.) Δημοσίου Ταμείου, ανά εξεταζόμενο θέμα. 

5. Μετά την επιτυχή εξέταση των υποψηφίων σε όλα τα θέματα η 
Διεύθυνση Πετροχημικών του Γ.Χ.Κ. ειδοποιεί την Χημική Υπηρεσία 
της Νομαρχίας, που βρίσκεται πλησιέστερα στο εργαστήριο του ενδιαφε¬ 
ρομένου να προβεί στον έλεγχο της πληρότητος και καλής λειτουργίας 
του εξοπλισμού του εργαστηρίου, όπως προβλέπεται από τις παραγρά¬ 
φους 1 και 2 του άρθρου 5 του Παρ/τος της Κ.Υ.Α. 3232/41/89, και 
να αποστείλει στη Διεύθυνση Πετροχημικών Γ.Χ.Κ. σχετική έκθεση. 

Στην έκθεση αυτή θα αναφέρονται ιδιαίτερα για τα εκρηξίμετρα και 
τον αναλυτή οξυγόνου: 

- ο τύπος του οργάνου 

- ο οίκος κατασκευής, και ^ 

- ο αριθμός σειράς αυτού. 

Κάθε αδειούχος χημικός ναυτιλίας θα διαθέτει δικά του εκρηξίμετρα 
και αναλυτή οξυγόνου ανεξάρτητα του αν συστεγάζεται ή αν συνεργάζε¬ 
ται με άλλους χημικούς ναυτιλίας ή έχει συστήσει εταιρεία με αυτούς. 

Η ανωτέρω έκθεση θα υπογράφεται από δύο χημικούς του Γενικού 
Χημείου Κράτους. Όπου υπηρετεί ένας θα μεταβαίνει και δεύτερος από 
την πλησιέστερη Νομαρχιακή Υπηρεσία του Γενικού Χημείου του Κρά¬ 
τους, ή Επιθεωρητής χημικός ναυτιλίας ή από την Διεύθυνση Πετροχη¬ 
μικών. 

6. Μετά τη λήψη όλων των εκθέσεων η Επιτροπή συντάσσει σχετικό 
πρακτικό και γνωματεύει για την έκδοση άδειας στους υποψήφιους των 
οποίων ο εξοπλισμός είναι πλήρης και λειτουργεί σωστά, κατά πλειοψη¬ 
φία, όπως.και στην παράγραφο 3 του παρόντος άρθρου. Εφόσον η Επι¬ 
τροπή κρίνει ότι ο εξοπλισμός του υποψηφίου δεν είναι σύμφωνος με τη 
νομοθεσία δεν χορηγείται άδεια. Στην περίπτωση αυτή ο ενδιαφερόμε¬ 
νος μπορεί να επανέλθει με αίτησή του προς τη Χημική Υπηρεσία και να 
ζητήσει επανεξέταση του εργαστηριακού εξοπλισμού του, αφού προη¬ 
γουμένως θα έχει αποκαταστήσει τις τυχόν ελλείψεις ή βλάβες τις 
οποίες διαπίστωσαν οι χημικοί του Γ.Χ.Κ. κατά την πρώτη εξέταση. 

Η αίτηση αυτή θα συνοδεύεται από παράβολο 10.000 δρχ. (δέκα χι¬ 
λιάδων δρχ.) του Δημοσίου Ταμείου. 

Άρθρο 2 

Βεβαιώσεις εμπειρίας 

1. Οι βεβαιώσεις εμπειρίας θα εκδίδονται ή από ήδη αδειούχους Χη¬ 
μικούς Ναυτιλίας ή από ναυπηγοεπισκευαστικές επιχειρήσεις. Στη βε¬ 
βαίωση θα αναφέρεται, ότι ο υποψήφιος έχει εμπειρία ενός τουλάχιστον 
έτους σε ελέγχους επικινδύνων αερίων σε πλοία και πλωτά ναυπηγή¬ 
ματα. Ο αριθμός των δεξαμενοπλοίων, τα οποία θα πρέπει να έχει επι¬ 
θεωρήσει ο υποψήφιος θα είναι τουλάχιστον εξήντα (60) διαφορετικά 
μεταξύ των. 

Μεταξύ των δεξαμενοπλοίων αυτών τα πέντε (5) θα είναι χημικών 
φορτίων και το ένα υγραεριοφόρο. Η ως άνω εβαίωση θα συνοδεύεται 
από ημερολογιακή κατάσταση εξετασθέντων δεξαμενοπλοίων η οποία 
θα περιλαμβάνει: 

- ημερομηνία / ώρα επιθεώρησης 

- όνομα δεξαμενοπλοίου 

- αριθμό νηολογίου 

- αγκυροβόλιο 

- ονοματεπώνυμο πλοιάρχου 

- χώρους που εξετάσθηκαν 

Την ημερολογιακή κατάσταση θα υπογράφει για κάθε εξεταζόμενο 
δεξαμενόπλοιο ο αδειούχος χημικός ναυτιλίας ή αρμόδιος της ναυπηγο- 
επισκευαστικής βάσεως. 

■ 2. Υποψήφιοι οι οποίοι διαθέτουν βεβαίωση εμπειρίας ενός τουλάχι¬ 
στον έτους από ναύσταθμο του Πολεμικού Ναυτικού ή από Διυλιστήρια 
Πετρελαίου οφείλουν επιπλέον, να έχουν επιθεωρήσει σε συνεργασία με 


Χημικό Ναυτιλίας ή σε ναυπηγοεπισκευαστική βάση τριάντα (30) του¬ 
λάχιστον δεξαμενόπλοια διαφορετικά μεταξύ των. 

Από τα δεξαμενόπλοια αυτά τα δύο (2) θα είναι χημικών φορτίων και 
το ένα υγραεριοφόρο. Και στην περίπτωση του Πολεμικού Ναυστάθμου, 
ο υποψήφιος θα συμπληρώνει την ημερολογιακή κατάσταση εξετασθέ¬ 
ντων πλοίων όπως και προηγουμένως. 

Για διυλιστήρια θα αναφέρονται οι μονάδες τις οποίες επιθεωρεί ο 
υποψήφιος, όπως Δεξαμενές, Δοχεία, Αντιδραστήρες, Σωληνογραμμές 
κ.λπ. 

3. Χημικοί Ναυτιλίας των οποίων έχει άνακληθεί η άδεια οποιοδή- 
ποτε λόγο δεν μπορούν να εκδίδουν βεβαιώσεις εμπειρίας για όσο χρόνο 
διαρκεί η ανάκληση της άδειάς των. 

Άρθρο 3 

Θέματα εξέτασης υποψηφίων Χημικών Ναυτιλίας 

Οι υποψήφιοι Χημικοί Ναυτιλίας εξετάζονται προφορικά από την αρ¬ 
μόδια επιτροπή στα εξής θέματα: 

α) Ασφάλεια πετρελαιοφόρων δεξαμενοπλοίων και τερματικών εγκα¬ 
ταστάσεων (Βοηθήματα: Οδηγός Ι05-Ο0ΙΜΕ -ΙΑΡΗ, ΔΣ ΠΛΑ¬ 
ΖΕΘ). 

β) Ασφάλεια χημικών δεξαμενοπλοίων (Βοηθήματα: Οδηγός 103, 
ΔΣ ΠΛΑΖΕΘ, Κώδικες Β0Η-ΙΒ0). 

γ) Ασφάλεια υγραεριοφόρων δεξαμενοπλοίων (Βοηθήματα: Οδηγός 
105 - ΟΟΙΜΕ - ΔΣ ΠΛΑΖΕΘ, Κώδικες ΟΟ-ΙΟΟ). 

δ) Κώδικες ασφάλειας πλοίων που μεταφέρουν συσκευασμένα επικίν¬ 
δυνα φορτία (Ι.Μ.ϋ.Ο) και χύμα στερεά φορτία (Β.Ο) του Διεθνούς Ναυ¬ 
τιλιακού Οργανισμού (ΙΜΟ) (Βοηθήματα: Κώδικες ΙΜϋΟ-ΒΟ). 

ε) Είσοδος/ατόμων, σε κλειστούς χώρους πλοίων (Βοηθήματα: Οδη¬ 
γοί Ι05-Ο0ΙΜΓ-ΕΑΡΗ). 

στ) Ανάγνωση σχεδίων πλοίων 

ζ) Κανονισμός ελέγχου επικινδύνων αερίων σε πλοία και πλωτά ναυ¬ 
πηγήματα και θέματα ασφάλειας των εργαζομένων σε ναυπηγοεπι- 
σκευαστικές εργασίες (Βοήθημα: Κ.Υ.Α. 3232/41/89 (ΦΕΚ 400Β/ 
89) και Π.Δ. 70/90 (ΦΕΚ 31Α'/90). 

η) Ταξινόμηση, συσκευασία και επισήμανση επικίνδυνων χημικών 
ουσιών. Στοιχεία τοξικολογίας (Βοηθήματα: Προεδρικά Διατάγματα - 
Κοινοτική Νομοθεσία), 
θ) Αναλύσεις αερίων 

- μέθοδος ΟΚ3Α 

- αέριος χρωματογραφία 

- μέθοδοι ΙΚ 

- μέθοδοι με χρωστικές αντιδράσεις 

- μέθοδοι με φορητά όργανα 

ι) Γενικές γνώσεις πετρελαίου και προϊόντων πετρελαίου 

- σύσταση 

- ιδιότητες 

- εξετάσεις (μέθοδοι Α5ΤΜ) 

Άρθρο 4 

Λειτουργία της Επιτροπής 

1. Η Επιτροπή συγκροτείται με απόφαση του Υπουργού Οικονομι¬ 
κών. Η θητεία των μελών της Επιτροπής είναι διετής. 

2. Οι συνεδριάσεις της Επιτροπής είναι τακτικές και έκτακτες Τακτι¬ 
κές είναι οι συνεδριάσεις που αφορούν διεξαγωγή εξετάσεων, ενώ όλες οι 
άλλες είναι έκτακτες. 

3. Η Επιτροπή συνέρχεται ύστερα από πρόσκληση της Διεύθυνσης 
Πετροχημικών. 

4. Σε όλες τις περιπτώσεις η Επιτροπή αποφασίζει κατά πλειοψηφία, 
όπως περιγράφεται στην παράγραφο 3 του άρθρου 1 της παρούσης. 

5. Οι εξετάσεις των υποψηφίων Χημικών Ναυτιλίας από την Επι¬ 
τροπή γίνονται το τελευταίο δεκαπενθήμερο των μηνών Μαρτίου και 
Σεπτεμβρίου κάθε έτους. Σε περίπτωση ελλείψεως απαρτίας η Επι¬ 
τροπή συνεδριάζει την μεθεπόμενη εργάσιμη ημέρα. 

6. Για κάθε τακτική συνεδρίαση θα καταβάλλονται σε κάθε μέλος της 
Επιτροπής και στο Γραμματέα τρεις χιλιάδες (3.000) δραχμές για κάθε 
θέμα εξέτασης και για κάθε υποψήφιο. 

7. Για κάθε έκτακτη συνεδρίαση θα καταβάλλονται σε κάθε μέλος 
της επιτροπής και στο Γραμματέα πέντε χιλιάδες (5.000) δραχμές 

8. Όλα τα δικαιολογητικά για την καταβολή των παραπάνω αμοι- 

βών θα υπογράφονται από τον συντονιστή της Επιτροπής (εκπρόσωπο 
του Γ.Χ.Κ.), οι δε απαραίτητες ενέργειες θα γίνονται από τον Γραμμα¬ 
τέα. 

9. Οι αμοιβές των μελών της Επιτροπής θα προέρχονται από τον 
προϋπολογισμό του Υπουργείου Οικονομικών (Φορέας 23-210 και 
ΚΑΕ 515). 

Άρθρο 5 

Ανανέωση άδειας Χημικού Ναυτιλίας 

1. Για την ανανέωση της άδειας Χημικού Ναυτιλίας ακολουθείται η 

παρακάτω διαδικασία: , 

α) Υποβολή αίτησης του ενδιαφερομένου στη Χημική Υπηρεσία της 
Νομαρχίας στην οποία υπάγεται το εργαστήριό του με συνημμένο παρά¬ 
βολο δέκα πέντε (15.000) δραχμών Δημοσίου Ταμείου. 

Στην αίτηση θα αναγράφονται και τα χαρακτηριστικά των οργάνων 
όπως αναφέρονται στην παράγραφο 5 του άρθρου 1 της παρούσης. 

β) Δύο (2) Χημικοί της Χημικής Υπηρεσίας της Νομαρχίας προβαί¬ 
νουν στον έλεγχο της πληρότητας και καλής λειτουργίας του προβλεπό- 
μενου από το άρθρο 5 του παραρτήματος της Κοινής Υ.Α. 3232/ 
41/89 εργαστηριακού εξοπλισμού και συντάσσουν σχετική έκθεση. Αν 
στη Χημική Υπηρεσία δεν υπάρχει δεύτερος Χημικός, μεταβαίνει άλλος 
όπως αναφέρεται στην παράγραφο 5 τού άρθρου 1 της παρούσης. 

γ) Οι δύο (2) Χημικοί που ελέγχουν τον εργαστηριακό εξοπλισμό των 
χημικών ναυτιλίας αναγράφουν λεπτομερώς στην έκθεση την οποία συ¬ 
ντάσσουν τον εργαστηριακό εξοπλισμό των παρ. 1 και 2 του άρθρου 5 
της Κ.Υ.Α. 3232/41/89. 

Ιδιαίτερα για τα εκρηξίμετρα και τους αναλυτές οξυγόνου θα περι- 
γράφονται τα χαρακτηριστικά της παραγράφου 5 του άρθρου 1 της πα¬ 
ρούσης. 

δ) Σε όλες τις περιπτώσεις (αρχική άδεια, ανανέωση) όι κάτοχοι με¬ 
τρητού τύπου ΙΝΤΕΚΓΕΚΟΜΕΤΕΗ ΟΑ5 ΙΝϋΙΕΑΤΟΚ καλύπτουν 
την απαίτηση μετρητού ευφλέκτων αερίων σε αδρανή ατμόσφαιρα κα¬ 
θώς και την απαίτηση του ενός από τους δύο μετρητές ευφλέκτων αε¬ 
ρίων σε ατμόσφαιρα με επαρκή ποσότητα οξυγόνου. 

- ε) Εφόσον από την έκθεση διαπιστωθεί ότι το εργαστήριο τού αιτού- 
ντος πληροί τις προϋποθέσεις της Νομοθεσίας, η Χημική Υπηρεσία προ¬ 
βαίνει στην ανανέωση της άδειας του χημικού ναυτιλίας. 

2. Οι οινανεώσεις των αδειών των Χημικών Ναυτιλίας γίνονται το τε¬ 
λευταίο δεκαήμερο του μηνός Ιουνίου κάθε έτους από τις Χημικές Υπη¬ 
ρεσίες των Νομαρχιών. 

3. Οι Χημικοί Ναυτιλίας που ενώ δικαιούνται δεν (ανανεώνουν την 
άδειά τους για δύο (2) συνεχή έτη, χάνουν το δικαίωμα περαιτέρω ανα¬ 
νέωσής της και εφόσον επιθυμούν μπορούν να αιτήσουν στην Διεύθυνση 
Πετροχημικών την έκδοση νέας άδειας με την αρχική διαδικασία των 
εξετάσεων, από την Επιτροπή χωρίς προσκόμιση βεβαίωσης εμπειρίας. 

Άρθρο 6 

Ανάκληση άδειας Χημικού Ναυτιλίας 

1. Με απόφαση της Διευθύνσεως Πετροχημικών του Γ.Χ.Κ. ανακα¬ 
λούνται προσωρινά ή και οριστικά οι άδειες των χημικών ναυτιλίας οσά¬ 
κις διαπιστώνεται ότι παραβιάζονται οι ισχύουσες διατάξεις καθώς και 
οι γραπτές οδηγίες των αρμόδιων Υπουργείων (Υ.Ε.Ν., ΥΠ.ΟΙΚ/ 
Γ.Χ.Κ. και ΥΠΕΡΓ) και οι οποίες αφορούν ελέγχους επικινδύνων αε¬ 
ρίων σε πλοία και πλωτά ναυπηγήματα. 

2. Η Δ/νση Πετροχημικών του Γ.Χ.Κ. προβαίνει στην ανάκληση 
άδειας Χημικού Ναυτιλίας μετά από έγγραφη καταγγελία που υποβάλ¬ 
λεται σ’ αυτή από Ελεγκτές Χημικούς Ναυτιλίας από τις Χημικές Υπη¬ 
ρεσίες των Νομαρχιών, από τις Λιμενικές Αρχές ή από άλλα εντεταλ¬ 
μένα όργανα του Κράτους. 

3. Μετά τη λήψη της καταγγελίας Ελεγκτής Χημικός Ναυτιλίας συ¬ 
ντάσσει εισηγητική πρόταση προς τη Δ/νση Πετροχημικών για την ανά¬ 
κληση ή μη της άδειας. Προ της εκδόσεως σχετικής αποφάσεως ο Προϊ¬ 
στάμενος της Δ/νσης Πετροχημικών του Γ.Χ.Κ. καλεί τον υπεύθυνο σε 
απολογία, καθώς και οποιονδήποτε άλλον κρίνει απαραίτητο για να κα¬ 
ταθέσει σχετικά. 

4. Η προσωρινή ανάκληση επιβάλλεται διάστημα από ένα (1) έως έξι 
(6) μήνες ανάλογα με το μέγεθος της παράβασης και εφόσον η Διεύ¬ 
θυνση Πετροχημικών του Γ.Χ.Κ. την κρίνει ότι είναι τέτοιας μορφής, 
ώστε δε θα μπορούσε να προκαλέσει ατύχημα, που να έθετε σε κίνδυνο 
τη ζωή των εργαζομένων. Εφόσον από τον ίδιο Χημικό Ναυτιλίας ση¬ 


μειωθεί υποτροπή στις παραπάνω παραβάσεις επιβάλλεται εκ νέου προ¬ 
σωρινή ανάκληση της άδειας από έξι (6) έως δώδεκα (12) μήνες. 

5. Για παραβάσεις που κατά την κρίση της Διευθύνσεως Πετροχημι¬ 
κών του Γ.Χ.Κ. θα μπορούσαν να προκαλέσουν ατύχημα επιβάλλεται 
προσωρινή ανάκληση της άδειας από δώδεκα (12) μήνες έως δύο (2) 
χρόνια. Στην περίπτωση αυτή η Δ/νση Πετροχημικών του Γ.Χ.Κ., εφό¬ 
σον κρίνει απαραίτητο, μπορεί να παραπέμπει το Χημικό Ναυτιλίας 
στην Επιτροπή για επανεξέταση με τη διαδικασία της αρχικής εκδόσεως 
άδειας χωρίς όμως την προσκόμιση βεβαιώσεως εμπειρίας. Για την πα¬ 
ραπομπή αυτή θα καταβάλλεται παράβολο Δημοσίου Ταμείου εξήντα 
χιλιάδων (60.00) δραχμών. 

6. Για παραβάσεις Χημικών Ναυτιλίας, που προκάλεσαν ατύχημα, 
επιβάλλεται προσωρινή ανάκληση της άδειας μέχρις εκδόσεως δικαστι¬ 
κής αποφάσεως. Μετά την εκτέλεση δικαστικής αποφάσεως η Διεύ¬ 
θυνση Πετροχημικών του Γ.Χ.Κ. εκδίδει την τελική της απόφαση με 
την οποία ή ακυρώνει την προσωρινή ανάκληση της άδειας ή επιβάλλει 
ανάκληση αυτής για ορισμένο χρονικό διάστημα ή προβαίνει στην ορι¬ 
στική αφαίρεση αυτής. 

Εφόσον η ανάκληση είναι διάρκειας δώδεκα (12) μηνών έως δύο (2) 
ετών η Διεύθυνση Πετροχημικών του Γ.Χ.Κ. αν το κρίνει απαραίτητο, 
μπορεί να παραπέμψει το Χημικό Ναυτιλίας στην Επιτροπή για επανε¬ 
ξέταση, όπως αναφέρεται στην παράγραφο 5 του παρόντος άρθρου. Η 
παραπομπή αυτή στην Επιτροπή είναι υποχρεωτική αν η ανάκληση της 
άδειας είναι διάρκειας μεγαλύτερης των δύο (2) ετών. 

7. Στην περίπτωση κατά την οποία ο Χημικός Ναυτιλίας προσκομί¬ 
σει τελεσίδικη δικαστική απόφαση η Διεύθυνση Πετροχημικών του 
Γ.Χ.Κ. εκδίδει νέα απόφαση μεταβάλλοντας ή όχι εκείνη που εξέδωσε 
με βάση την πρωτόδικη δικαστική απόφαση. 

Στην περίπτωση που η τελεσίδικη δικαστική απόφαση είναι αθωω¬ 
τική, τότε η προσωρινή ή οριστική ανάκληση της άδειας διακόπτεται και 
επί πλέον ο υπεύθυνος απαλλάσσεται από την υποχρεωτική επανεξέ¬ 
ταση. 

Άρθρο 7 

Ενημέρωση αρμοδίων Υπηρεσιών 

1. Για κάθε νέα άδεια που εκδίδει η Διεύθυνση Πετροχημικών του 
Γενικού Χημείου Κράτους θα ενημερώνει την αρμόδια Χημική Υπηρε¬ 
σία της Νομαρχίας, από την οποία συντάχθηκε η έκθεση ελέγχου εξο¬ 
πλισμού, και το Υ.Ε.Ν./Δ.Λ.Α.α. 

2. Για κάθε ανανέωση άδειας Χημικού Ναυτιλίας η Χημική Υπηρε¬ 
σία της Νομαρχίας που την εκδίδει θα ενημερώνει την Διεύθυνση Πετρο¬ 
χημικών του Γενικού Χημείου του Κράτους και το Υ.Ε.Ν. - Δ.Λ.Α.α. 

Άρθρο 8 

Τελικές Διατάξεις 

1. Η παρούσα απόφαση εκδίδεται μετά από εξουσιοδότηση (άρθρο 4) 
του Παραρτήματος της Κοινής Υπουργικής Απόφασης των Υπουργών 
Οικονομικών, Εργασίας και Εμπορικής Ναυτιλίας 3232/41/89 ΦΕΚ 
400/Β/89 που κυρώθηκε νομοθετικά στην παράγραφο 7α του άρθρου 
77 του Ν. 1892/90 (ΦΕΚ 101/Α/90) και ισχύει από την ημερομηνία 
της δημοσίευσής της στην Εφημερίδα της Κυβενρήσεως. 

2. Καταργείται η Κοινή Απόφαση 300694/366/0028/27.7.90 
(ΦΕΚ 592/Β/90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουλίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΚΩΝ. ΓΙΑΤΡΑΚΟΣ ΑΡΙΣΤ. ΠΑΥΛΙΔΗΣ 

- 4 - 

Αριθ. Φ.816.41/Ζ1/1777 (3) 

Αναγνώριση Ελληνικού Γυμνασίου λ^ΙΕΚΙΝδΟΝ της Ελλην. Κοινότη¬ 
τας Μητροπολιτικού Τορόντο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Γ. Το άρθρο 1 του Ν.Δ. 695/70 «Περί εκπαιδεύσεως ελληνοπαίδων 
εξωτερικού» όπως τροποποιήθηκε με το άρθρο 1 τού Π.Δ. 154/1973. 

2. Το με Α.Π. Φ.229/448 π.ε’/24.2.1992 έγγραφο του Συμβού- 

λου Εκπαιδεύσεως του Γενικού Προξενείου της Ελλάδος στο Τορόντο με 
τη σχετική εισήγηση. 

3. Την από 29.10.1991 αίτηση της Ελληνικής Κοινότητας του Μη- 
τροπολιτικού Τορόντο, αποφασίζουμε: 

Αναγνωρίζουμε ως ισότιμο προς τα αντίστοιχα δημόσια Γυμνάσια 
της Ελλάδος κατά την έννοια του Ν. 1566/1985 το Ελληνικό Γυμνά¬ 
σιο ΜΠΕΚΙΝδΟΝ της Ελληνικής Κοινότητας Μητροπολιτικού Τορό¬ 
ντο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουλίου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 
— 7 ♦- 

Αριθ. 10028 (4) 

Διενέργεια εκούσιου αναδασμού στο αγρόκτημα Παληουρίου (Τμήμα 
Αμπέλια) Καρδίτσης. 

.0 ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Νόμου 674/77 «περί αναδασμού της γης και 
μεγεθύνσεως των γεωργικών εκμ/σεων και άλλων τινων διατά¬ 
ξεων». 

2) Την 7135/8.5.92 απόφασή μας με την οποία κηρύχθηκε υπό 
εκούσιο αναδασμό το αγρόκτημα Παληουρίου (Τμήμα Αμπέλια) Καρδί¬ 
τσης. 

3) Εισήγηση της Δ/νσεως Γεωργίας της Νομαρχίας μας, αποφασί¬ 
ζουμε: 

Εγκρίνουμε να γίνει εκούσιος αναδασμός στο αγρόκτημα Παληου¬ 
ρίου (Τμήμα Αμπέλια) Καρδίτσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 29 Ιουνίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

-«♦- 

Αριθ. 20593 (5) 

Κύρωση αναδασμού αγρ/τος Κοιλάδας (Τπ. Κραννώνος) Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκέντρωσης 
και του Β.Δ. 733/69» περί μεταβίβασης αρμοδιοτήτων του Υπουρ¬ 
γείου Γεωργίας στους οικείους Νομάρχες. 

2) Τις διατάξεις του άρθρου 15 παρ. 1 του Ν. 674/77 «περί αναδα¬ 
σμού της γης και μεγενθύσεως των γεωργικών εκμεταλλεύσεων κ.λπ.». 

3) Τα κτηματολογικά στοιχεία του αναδασμού αγροκτήματος Κοι¬ 
λάδας (Υπ. Κραννώνος), που μας διαβίβασε το Νομαρχιακό Γραφείο 
Τοπογραφικής Λάρισας με το υπ’ αριθ. Τ/3005/11.11.91 έγγραφό 
του, αποφασίζουμε: 

Κυρώνουμε το νέο κτηματικό καταθεστώς, που διαμορφώθηκε μετά 
τον αναδασμό, που έγινε στο αγρόκτημα Κοιλάδας (Υπ. Κραννώνος), το 
έτος 1987 και όπως αυτό απεικονίζεται στους κτηματολογικούς πίνα¬ 
κες και τα τοπογραφικά διαγράμματα της περιοχής αυτής, που συνέ¬ 
ταξε η Επιτροπή Αναδασμού του παραπάνω αγρ/τος. 

Η παρούσα να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1991 

Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

-♦- 

Αριθ. 13588 (6) 

Σύσταση Νομικού Προσώπου στην κοιν. Νεοχωρίου Λεύκτρου Ν. Μεσ¬ 
σηνίας με την επωνυμία «Πνευματικό και Πολιτιστικό Κέντρο Κοι¬ 
νότητας Νεοχωρίου - Λεύκτρου». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

α) Τις διατάξεις του άρθρου 187 του Δημοτικού και Κοινοτικού Κώ¬ 


δικα (Π.Δ. 323/89). 

β) Την απόφαση αριθ. 46/92 του Κ.Σ. Νεοχωρίου Λεύκτρου, απο¬ 
φασίζουμε: 

1. Συνιστούμε στην Κοινότητα Νεοχωρίου Λεύκτρου ίδιο Νομικό 
Πρόσωπο με την επωνυμία «Πνευματικό και Πολιτιστικό Κέντρο Κοινό¬ 
τητας Νεοχωρίου - Λεύκτρου». 

2. Σκοπός του Νομικού αυτού προσώπου είναι: 

α) Η εξύψωση του πνευματικού, μορφωτικού, επιστημονικού, επαγ¬ 
γελματικού και γενικά πολιτιστικού επιπέδου των κατοίκων όλων των 
οικισμών της Κοινότητας. 

β) Η διεξαγωγή προγραμμάτων εξωσχολικής εκπ/σης σε συνεργα¬ 
σία με άλλους φορείς και οργανώσεις του Ελληνικού Κράτους ή των Ευ¬ 
ρωπαϊκών Κοινοτήτων. 

γ) Η ανάπτυξη κάθε μορφής τέχνης με τη δημιουργία αναλογών 
τμημάτων και η πραγματοποίηση διαλέξεων και ελευθέρων συζητή¬ 
σεων. 

δ) Η παροχή μουσικής παιδείας. 

ε) Η οργάνωση εκθέσεων ζωγραφικής, γλυπτικής, χειροτεχνίας, ει¬ 
δών λαϊκής τέχνης και διακόσμησης. 

στ) Η ανάπτυξη και λειτουργία κοινοτικών βιβλιοθηκών στους οικι¬ 
σμούς. 

ζ) Η δημιουργία θεάτρων, .ωυκλοθεάτρων κ.λπ. 
η) Η διάσωση, διαφύλαξη και προβολή της πολιτιστικής κληρονομιά 
της λαογραφίας και της ιστορικότητας της Κοινότητας και της Ευρύτε¬ 
ρης Περιοχής. 

3. Πόροι του Νομικού Προσώπου είναι: 

α) Η ετήσια επιχορήγησή της κοινότητας, που καθορίζεται στο ποσό 
των 500.000 δρχ. το χρόνο αναπροσαρμοζόμενο τιμαριθμικά κάθε 
χρόνο. Το ποσό γράφεται στις υποχρεωτικές δαπάνες του προϋπολογι¬ 
σμού και καταβάλλεται σε δύο ισόποσες δόσεις το αργότερο μέχρι 30 
Απριλίου η πρώτη και 31 Αυγούστου η δεύτερη κάθε χρόνο. * 
β) Κάθε είδους εισφορές, δωρεές, κληρονομιές, κληροδοσίες, 
γ) Εισπράξεις από παρεχόμενες υπηρεσίες, 
δ) Πρόσοδα από δική του περιουσία. 

ε) Επιχορηγήσεις από το Δημόσιο ή τις Ευρωπαϊκές Κοινότητες. 

4. Το Νομικό Πρόσωπο διοικείται από 9μελές Διοικητικό Συμβούλιο 
που αποτελείται από: 

α) Τον εκάστοτε Πρόεδρο τής Κοινότητας ως πρόεδρο, 
β) Δύο (2) Κοινοτικούς Συμβούλους. 

γ) Ένα (1) εκπρόσωπο του Πολιτιστικού Συλλόγου Νεοχωρίου - 
Λεύκτρου. 

δ) Ένα (1) εκπρόσωπο του Πολιτιστικού Συλλόγου Στούπας. 
ε) Ένα (1) εκπρόσωπο του Συλλόγου Νεοχωριτών/Σπουπιωτών Ατ¬ 
τικής «ΤΟ ΛΕΥΚΤΡΟ». 

στ) Ένα (1) εκπρόσωπο του Αγροτικού Συνεταιρισμού Νεοχωρίου - 
Λεύκτρου. 

ζ) Δύο (2) έγκριτους δημότες της Κοινότητας ή μονίμους κατοίκους. 
Τα μέλη με στοιχεία β και ζ ορίζονται από το Κοινοτικό Συμβούλιο. 
Τα μέλη με στοιχεία γ, δ, ε και στ ορίζονται από τους αντίστοιχους 
φορείς. 

Εάν δεν ορισθούν εντός μηνός από της αποστολής συστημένης επι¬ 
στολής σε αυτούς από τον Πρόεδρο της Κοινότητας, τους ορίζει με από¬ 
φαση του το Κοινοτικό Συμβούλιο. 

Η θητεία του Διοικητικού Συμβουλίου ακολουθεί τη θητεία του Κοι¬ 
νοτικού Συμβουλίου δηλ. είναι 4ετής. (Αρχίζει δηλ. την 1η Ιανουάριου 
την πρώτου έτους της κοινοτικής θητείας και λήγει την 31η Δεκεμβρίου 
του τετάρτου έτους, δυναμένη να παρατείνεται για δύο μήνες μέχρι να 
υποδειχθούν τα μέλη από τους φορείς). 

Το Διοικητικό Συμβούλιο στην πρώτη συνεδρίαση εκλέγει τον Αντι¬ 
πρόεδρο και το Γραμματέα. 

5. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο και όταν αυτός απουσιάζει ή κωλύεται από 
τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 29 Ιουνίου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

Αριθ. 16504 (7) 

Τροποποίηση της 61103/8.11.88 απόφασης του Υπουργού Εσωτερι¬ 
κών. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Την αριθμ. 61103/8.11.88 τροποποιητική απόφαση του Π.Δ. 
477/82 περί σύστασης «Δημοτικής Επιχείρησης παροχής υπηρεσιών 
και εκτέλεσης έργων ειδών Νεκροταφείου, Δήμου Καλλιθέας. 

2. Την αριθμ. 97/92 απόφαση του Δημοτικού συμβουλίου Καλλι¬ 
θέας περί συμπλήρωσης της Συστατικής πράξης της Δημοτικής επιχεί- 
ρησης. 

3. Την αριθμ. 2644/92 αξιολόγηση της μελέτης από την Δ/νση Πε¬ 
ριφερειακής ανάπτυξης Αττικής, αποφασίζουμε: 

Συμπληρώνουμε την 61103/88 τροποποιητική απόφαση του 
Υπουργού Εσωτερικών στο αρθ. 2 ως εξής: 

Α. Η παροχή υπηρεσιών και εκτέλεσης έργων στο Δημοτικό Νεκρο¬ 
ταφείο ως: 

α) Υπηρεσίες κυλικείου για κηδείες και μνημόσυνα. 

β) Λειτουργία ανθοπωλείου για κατασκευή στεφανιών, στολισμό εκ¬ 
κλησίας για κηδείες και μνημόσυνα και πώληση ανθέων στους επισκέ¬ 
πτες του Νεκροταφείου. 

γ) Κατασκευή μαρμάρινων μνημείων γενικά για το δημοτικό νεκρο¬ 
ταφείο Καλλιθέας ή και οποιοδήποτε άλλο Νεκτροταφείο. 

Β. - Απεντόμωση - απολύμανση - μυοκτονία. 

- Οργάνωση - Αναψυκτηρίων - κυλικείων. 

- Οργάνωση ΚΑΤΕΒΙΝΟ (συντονισμός και τροφοδοσία κυλι¬ 
κείων). 

- Οργάνωση ΡΑΚΚΙΝΟ. 

- Καθαρισμός Δημοτικών χώρων και κτιρίων. 

- Φύλακες Σχολικών κτιρίων. 

- Ενοικίαση Δημοτικών Χώρων. 

- Ανάληψη Επιμορφωτικών σεμιναρίων ΕΟΚ, 

- Έκθεση έρευνας για Δημοτική Συγκοινωνία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 22 Ιουνίου 1992 

Ο Νομάρχης 
ΠΑΝ. ΓΥΦΤΟΥΛΑΣ 

—-Φ- 

Αριθ. οικ. 6912 (8) 

Μεταβίβαση άδειας ίδρυσης και λειτουργίας της ιδιωτικής κλινικής 

«Ασκληπιός», στην Ανώνυμη Εταιρεία με την επωνυμία «Διαγνω¬ 
στικό και Θεραπευτικό Κέντρο Ρεθύμνου Ανώνυμη Εμπορική Εται¬ 
ρεία». 

Ο ΝΟΜΑΡΧΗΣ ΡΕΘΥΜΝΗΣ 

Με τη 5318/3.7.92 απόφαση Νομάρχη Ρεθύμνης, που εκδόθηκε 
σύμφωνα με τις διατάξεις των Β.Δ. 45ί/62, 521/63 και του Π.Δ. 
247/91, εγκρίθηκε η μεταβίβαση άδειας ίδρυσης και λειτουργίας της 
ιδιωτικής κλινικής «Ασκληπιός», στην Ανώνυμη Εταιρεία με την επω¬ 
νυμία «Διαγνωστικό και Θεραπευτικό Κέντρο Ρεθύμνου Ανώνυμη 
Εμπορική Εταιρεία», χωρίς καμιά απολύτως μεταβολή στην κλινική 
(επέκταση, μετατροπή του αντικειμένου, όΓύξηση ή ανακατανομή των 
κλινών κλπ.). 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 3 Ιουλίου 1992 
Ο Νομάρχης 

ΠΑΝΑΓΙΩΤΗΣ ΚΛΑΔΟΣ 

--Φ- 

Αριθ. 12233 

Τροποποίηση της 6322/3.4.92 απόφαση Νομάρχη Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθ. 6322/3.4.92 απόφασή μας «Σύσταση ίδιου Ν.Π. στην 
Κοινότητα Κοτρωνίου με την επωνυμία Σχολική Επιτροπή Δημοτικού 
Σχολείου και Νηπιαγωγείου της Κοινότητας Κοτρωνίου Ν. Τρικάλων». 

'2. Το αριθ. 310/26.6.92 έγγραφο της Κοινότητας Κοτρωνίου, με 


το οποίο μας γνωρίζει ότι, στο συν/σμό «Λογγιές» της Κοινότητας λει¬ 
τουργεί Δημοτικό Σχολείο το οποίο πρέπει να συμπεριληφθεί στη Σχο¬ 
λική Επιτροπή, αποφασίζουμε: 

1. Τροποποιούμε την αριθμ. 6322/3.4.92 απόφασή μας και ορί¬ 
ζουμε όπως στη Σχολική Επιτροπή Δημοτικού Σχολείου και Νηπιαγω¬ 
γείου Κοινότητας Κοτρωνίου συμπεριληφθεί και το Δημοτικό Σχολείο 
Συν/σμού «Λογγιές της Κοινότητας Κοτρωνίου. 

Μετά ταύτα η επωνυμία της Σχολικής Επιτροπής θα έχει ως εξής 
«Σχολική Επιτροπή Δημοτικού Σχολείου και Νηπιαγωγείου Κοτρωνίου 
και Δημοτικού Σχολείου συν/σμού Λογγιών της Κοινότητας Κοτρω¬ 
νίου Ν. Τρικάλων». 

Η Σχολική Επιτροπή θα διοικείται από 5/μελές διοικητικό συμβού¬ 
λιο, αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο της Επιτρο¬ 
πής. 

β. Ένα Κοινοτικό Σύμβουλο που ορίζεται με απόφαση του Κοινοτι¬ 
κού Συμβουλίου. 0 

γ. Δ/ντής Δημοτικού Σχολείου Κοτρωνίου. 
δ. Δ/ντή Δημοτικού Σχολείου Λογγιών. 
ε. Δ/ντρια Νηπιαγωγείου Κοτρωνίου. 

2, Κατά τα λοιπά ισχύει η 6322/3.4.92 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 3 Ιουλίου 1992 

Ο Νομάρχης 
I. ΣΠΑΡΤΣΗΣ 

-φ-- 

Αριθ. ΦΓ 8/12466 (10) 

Για τον καθορισμό εξεταστέας ύλης για την πλήρωση με διαγωνισμό πε¬ 
νήντα (50) κενών θέσεων δικαστικών υπαλλήλων κατηγορίας ΠΕ 
του Ελεγκτικού Συνεδρίου». 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΟΛΟΜΕΛΕΙΑ 

Αποτελούμενο από τους Αναστάσιο Γκόνη, Πρόεδρο, Στυλιανό Χρι- 
στονάκη, Απόστολο Μπότσο, Αντιπροέδρους, Πέτρο Δημητρακόπουλο, 
Γεράσιμο Μπουκογιάννη, Μιχαήλ Σπηλιωτακάρα, Κων/νο Μπουκου- 
βάλα, Σταύρο Μαρινόπουλο, Γεώργιο Κοκολάκη, Ηλία Κουτρουμπή, 
Κων/νο Τράκα, Δημήτριο Μαυρουδέα, Ευάγγελο Τούντα, Ιωάννη 
Ταμβίσκο, Γεώργιο Γεωργούλια, Αθανάσιο Μπαλκίζα, Σταύρο Μάγ¬ 
γανά, Παναγιώτη Γεωργακόπουλο, Κων/νο Ρίζο και Παντελή Κω- 
αταρά, Συμβούλους, συνεδρίασε στο Κατάστημά του, την 1η Ιουλίου 
1992, με την παρουσία του Γενικού Επιτρόπου της Επικράτειας, Ιω¬ 
άννη Καρατζά, και του Γραμματέα Γεωργίου Πρεντουλή. 

Αφού έλαβε υπόψη 
Τις διατάξεις: 

1. Του Π.Δ. 774/1980 «περί κωδικοποιήσεως εις ενιαίον κείμενον 
των περί Ελεγκτικού Συνεδρίου ισχυουσών διατάξεων υπό τον τίτλον 
«Οργανισμός Ελεγκτικού Συνεδρίου» (ΦΕΚ 189 Α'). 

2. Του Ν.Δ. 1025/1971 «περί κώδικος καταστάσεως δικαστικών 
υπαλλήλων» (ΦΕΚ 228 Α'). 

3. Τον Ν. 294/1976 «περί ρυθμίσεως θεμάτων τινών της Νομοθε¬ 
σίας περί Δικαστικών Υπαλλήλων και άλλων τινών διατάξεων» (ΦΕΚ 
82 Α'). 

4. Των άρθρων 7 και 8 του Ν. 1653/1986 (ΦΕΚ 173 Α'). 

5. Την αριθμ. 9487/21.5.1992 απόφαση Υπ. Προεδρίας της Κυ¬ 
βέρνησης και Δικαιοσύνης (ΦΕΚ 355 Β'). 

6. Τη σύμφωνο γνώμη του Γενικού Επιτρόπου της Επικράτειας. 

7. Τη σχετική εισήγηση του Αντιπροέδρου Αποστόλου Μπότσου, που 
καταχωρήθηκε στα Πρακτικά της 20ής/1.7.1992 Γενικής Συνέδριά-, 
σεως της Ολομέλειας, ορίζει: 

Άρθρο Ιο 

Κατά τον διαγωνισμό που θα διενεργηθεί για την πλήρωση πενήντα 
(50) κενών θέσεων δικαστικών υπαλλήλων της κατηγορίας Ι1Ε του 
Ελεγκτικού Συνεδρίου, η εξέταση των υποψηφίων θα γίνει στα παρα¬ 
κάτω μαθήματα: 

1) Στοιχεία Αστικού, Εργατικού και Εμπορικού Δικαίου. 

2) Στοιχεία Συνταγματικού, Διοικητικού και Κοινοτικού Δικαίου. 

3) Στοιχεία Δημοσιονομικού και Συνταξιοδοτικού Δικαίου. 

4) Το Ελεγκτικό Συνέδριο. 

5) Στοιχεία Λογιστικής. 

Άρθρο 2ο 

Η εξεταστέα ύλη των μαθημάτων, που καθορίζονται με το άρθρο 1 
της παρούσης, από τα οποία η εξεταστική Επιτροπή θα λάβει τα θέ¬ 
ματα, ορίζεται ως ακολούθως: 

1. Στοιχεία Αστικού, Εργατικού και Εμπορικού Δικαίου, 

1. Έννοια του δικαίου και είδη των κανόνων αυτού. 

Έννοια φυσικού προσώπου - Νομικά πρόσωπα. 

Αιρέσεις και Προθεσμίες. 

Παραγραφή και αποσβεστική προθεσμία. 

Δικαιοπραξίες (έννοια και είδη αυτών, τύπος). 

Αντιπροσώπευση και Πληρεξουσιότητα. 

Ενοχή και αντικείμενο ενοχικών δικαιωμάτων. 

Η καλή πίστη στις ενοχές. 

Ενοχές από συμβάσεις γενικά. 

Ζημία και είδη αυτής. 

Υπερημερία οφειλέτου και δανειστού. 

Απόσβεση ενοχών. 

Εκχώρηση. 

Ενοχή εις ολόκληρο. 

Μίσθωση πράγματος. 

Σύμβαση εργασίας. 

Σύμβαση έργου. 

Εντολή. 

Συμβιβασμός. 

Αδικαιολόγητος πλουτισμός. 

Αδικοπραξίες. 

Πράγματα - έννοια και διακρίσεις - εκτός συναλλαγής. 

Πράγματα - κοινόχρηστα. 

Έννοια των εμπραγμάτων δικαιωμάτων. 

Συγγένεια και βαθμοί αυτής. 

Η εξ αδιαθέτου διαδοχή. 

Είδη διαθηκών. 

Έννοια νομίμου μοίρας. 

Κληρονομητήριο, 

Έννοια κληροδοσίας. 

Αστική ευθύνη του Κράτους και των Ν.Π.Δ.Δ. (άρθρο 104 και 105 
Εισ. ΝΑΚ). 

II. Σύμβαση εξηρτημένης εργασίας και άλλες συγγενείς συμβάσεις. 

. Συνήθεις μορφές συμβάσεως εργασίας. 

Υποχρεώσεις συμβαλλομένων μερών. 

Υπερωριακή εργασία. 

Νυκτερινή εργασία. 

Εργασία κατά Κυριακές. 

Δώρα εορτών. 

Απασχόληση εκτός έδρας. 

Άδεια και επίδομα αδείας. 

Λύση συμβάσεως εργασίας. 

Συλλογικές συμβάσεις εργασίας. 

Συλλογικές Διαφορές Εργασίας και Διαιτητικά Δικαστήρια. 

III. Έμποροι και Εμπορικές πράξεις. 

Έννοια και είδη εμπορικών εταιρειών. 

Σύσταση, εκπροσώπηση και ευθύνη των οργάνων αυτών. 

Γενικά περί των αξιογράφων. 

2. Στοιχεία Συνταγματικού, Διοικητικού και Κοινοτικού Δικαίου. 

I. Μορφή του Ελληνικού Πολιτεύματος. Η νομική θέση του Προέδρου 
της Δημοκρατίας. Οι αρμοδιότητές του κατά το Σύνταγμα. Η νομική 
θέση και οι αρμοδιότητες του Υπουργικού Συμβουλίου, του Πρωθυ¬ 
πουργού και των Υπουργών κατά το Σύνταγμα. Η διάκριση των λει¬ 
τουργιών. Δικαστική εξουσία. Η οργάνωση της Δ,ιοικήσεως και τα Διοι¬ 
κητικά όργανα. 

II. Ουσιαστικός και τυπικός νόμος. Κατάρτιση και ψήφιση των νό¬ 
μων. Νομοθετική εξουσιοδότηση. Πηγές του διοικητικού δικαίου. Έν¬ 
νοια Διοικητικών διαφορών ουσίας και διαφορών ακυρώσεως. Διοικητι¬ 
κές πράξεις (έννοια και διάκριση αυτών). Έκδοση και ανάκληση διοικη¬ 
τικών πράξεων. Αποτελέσματα ακυρώσεως διοικητικών πράξεων. 


III. Προσωπικό των δημοσίων υπηρεσιών. Ορισμός του δημοσίου 
υπαλλήλου. Φύση και κτήση της δημοσιοϋπαλληλικής ιδιότητας. Καθή¬ 
κοντα, περιορισμοί και δικαιώματα των δημοσίων υπαλλήλων. Μετα¬ 
βολές της καταστάσεως των δημοσίων υπαλλήλων. Ευθύνη των δημο¬ 
σίων υπαλλήλων, αστική, πειθαρχική, ποινική. Η συνταγματική προ¬ 
στασία των δημοσίων υπαλλήλων. Προσωπικό δημοσίων υπηρεσιών με 
σχέση ιδιωτικού δικαίου. Λύση της υπαλληλικής σχέσεως. 

IV. Έννοια της διοικητικής συμβάσεως και περιεχόμενό της. 

V. Τοπική αυτοδιοίκηση. Διοικητική εποπτεία. Νομικά Πρόσωπα 
Δημοσίου Δικαίου (έννοια, οργάνωση και λειτουργία). Νομαρχιακά Τα¬ 
μεία. Δημόσιες επιχειρήσεις και δημόσιες εταιρείες. 

VI. Πηγές του Κοινοτικού Δικαίου. 

Σχέση του δικαίου της Ε.Ο.Κ. προς το εσωτερικό μας δίκαιο 
(άρθρ. 189 - 194 Συνθ. Ε.Ο.Κ.) 

Ευρωπαϊκή Κοινότητα (Ε.Ο.Κ.) 

Σκοπός - Αρχές - Νομική υπόσταση 
(άρθρα 1 - 3, 210 - 223 Συνθ. Ε.Ο.Κ.) 

Έννοια της Κοινής Εσωτερικής Αγοράς 
(άρθρο 8Α' Συνθ. Ε.Ο.Κ. - άρθρο 13 Ε.Ε.Π.) 

Ποιά είναι τα θεσμικά όργανα της Ε.Ο.Κ. 

Ευρωπαϊκό Ελεγκτικό Συνέδριο (αρμοδιότητες αυτού). 

3. Στοιχεία Δημοσιονομικού και Συνταξιοδοτικού Δικαίου 
Α’ Δημοσιολογιστικό Δίκαιο: Έννοια. 

I. Κρατικός Προϋπολογισμός. 

Έννοια και περιεχόμενο. 

Κυριότερες των λειτουργιών του Προϋπολογισμού. 

Αρχές που διέπουν τον Κρατικό Προϋπολογισμό. 

Κατάρτιση, κατάθεση και ψήφιση. 

Έννοια και είδος Πιστώσεων. 

Εκτέλεση Κρατικού Προϋπολογισμού Εξόδων. 

(Προγράμματα πιστώσεων και πληρωμών, ως και ανάληψη υποχρε¬ 
ώσεων, αναγνώριση, εκκαθάριση, εντολή πληρωμής και πληρωμή δα¬ 
πανών). 

II. Χρηματικά εντάλματα. Έννοια και είδη αυτών. 

Πάγιες Προκαταβολές. 

Ισολογισμός και Απολογισμός του Κράτους. 

Παραγραφή απαιτήσεων και υποχρεώσεων υπέρ και κατά του Δημο¬ 
σίου και Ν.Π.Δ.Δ. 

Διατάκτες - Έννοια και είδη αυτών. 

Δημόσιοι υπόλογοι. Έννοια, είδη, εποπτεία και ευθύνη αυτών. 
Ετήσια λογοδοσία - Ελλείμματα - Έλεγχος λογαριασμών αυτών από 
το Ελεγκτικό Συνέδριο. 

Συμφωνίες για λογαριασμό του Δημοσίου και Ν.Π.Δ.Δ. 
(Προϋποθέσεις συνάψεως, τύπος, εκπροσώπηση Δημοσίου, διαγωνι¬ 
σμός, εξαιρέσεις απ’αυτού). 

Β’ Συντάξεις (Π.Δ. 1041/1979 - Π.Δ. 1285/1981). 

Πολιτικές - Στρατιωτικές (Π.Δ. 1041/1979). 

Όροι κτήσεως συνταξιοδοτικού δικαιώματος των πολιτικών και 
στρατιωτικών δημοσίων υπαλλήλων και των οικογενειών τους (άρθρ. 1 
επομ. και 25 επομ.) 

Συντάξιμος μισθός γενικά (άρθρα 9 και 34). Συντάξιμος υπηρεσία 
θεμελιωτική δικαιώματος συντάξεως (άρθρ. 11 επομ. και 36 επομ.). 
Σύνταξη παθόντων ένεκα της υπηρεσίας (άρθρ. 17 και· 45). 
Συντάξεις Πολεμικές (Π.Δ. 1285/1981). 

Έννοια πολεμικής συντάξεως (άρθρ. 1 Π.Δ. 1285/1981). 
Προϋποθέσεις θεμελιώσεως δικαιώματος πολεμικής συντάξεως 
(άρθρ. 8 επομ. Π.Δ. 1285/1981). 

4. Το Ελεγκτικό Συνέδριο 

Οργάνωση, λειτουργία και αρμοδιότητες κατά το Σύνταγμα και τον 
Οργανισμό αυτού (Π.Δ. 774/1980 και Π.Δ. 1225/1981). 

5. Στοιχεία Λογιστικής 

Ισολογισμός. (Έννοια ενεργητικού και παθητικού, ομαδοποίηση λο¬ 
γαριασμών). 

Ισοζύγιο Λογαριασμών (Έννοια και χρησιμότητα αυτού). 

Τρόπος λειτουργίας λογαριασμών. 

Έννοια αποσβέσεως, άμεση και έμμεση απόσβεση. 

Έννοια Δημοσίου Χρέους. 

Ταξινόμηση δημοσίων δαπανών. 

Η απόφαση (πράξη) αυτή να δημοσιευθεί στην Εφημερίδα της Κυ- 
βερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

ΑΝΑΣΤΑΣΙΟΣ ΓΚΟΝΗΣ ΓΕΩΡΓ. ΠΡΕΝΤΟΤΛΗΣ 

-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


ΑΓΟΡΑΝΟΜΙΚΗ ΔΙΑΤΑΞΗ αριθ. 19. 

Αριθ. Α3/2718 

Τροποποίηση ΙΑ. Δ. 14/89. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Ν.Δ. 96/73 «περί εμπορίας φαρμακευτικών προϊόντων κ.λπ.» 
όπως τροποποιήθηκε με τους Νόμους 784/78, 1316/83, 1965/91 
και 1969/91. 

3. Το ΝΛ· 136/46 «περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενέστερα. 

4. Το Π.Δ. 397/88 «Οργανισμός Υπουργείου Εμπορίου» όπως τρο¬ 
ποποιήθηκε. 

5. Την 14/89 Αγορανομική Διάταξη «τροποποίηση και κωδικοποί¬ 
ηση αγορανομικών διατάξεων που εκδόθηκαν μέχρι 16.2.1989» όπως 
τροποποιήθηκε με τις Α.Δ. 1/90, 19/90 και 22/90. 

6. Την ανάγκη τροποποίησης ορισμένων διατάξεων της 14/89 Α.Δ. 
που ρυθμίζουν τα της εμπορίας φαρμάκων. 

7. Την αριθ. 1794/26.6.1992 απόφαση της Επιτροπής Τιμών και 
Εισοδημάτων. 

8. Τη σύμφωνη γνώμη του Υπουργού Υγείας, Πρόνοιας και Κοιν. 
Ασφαλίσεων. 

9. Την αριθ. Υ. 1630/1991 κοινή απόφαση του Πρωθυπουργού και 
του Υπουργού Εμπορίου, για τη μεταβίβαση αρμοδιοτήτων, αποφασί¬ 
ζουμε: 

Άρθρο 1 

1. Οι παράγραφοι 1 και 3 του άρθρου 437 του κεφαλαίου 27 της 
Α.Δ. 14/89 αντικαθίστανται ως εξής: , 

«1. Ανώτατη χονδρική τιμή των φαρμάκων είναι η τιμή πώλησης 
προς τους φαρμακοποιούς. Στην τιμή αυτή συμπεριλαμβάνονται οι υπέρ 
τρίτων νομοθετημένες επιβαρύνσεις και οι υποχρεωτικές εκπτώσεις. 

3. Ανώτατη Νοσοκομειακή τιμή των φαρμάκων είναι η τιμή πώλη¬ 
σης προς το Δημόσιο, τα Κρατικά Νοσηλευτικά Ιδρύματα, τα Ιδρύματα 
που εποπτεύονται από το Υπουργείο Υγείας, Πρόνοιας και Κοιν. Ασφα¬ 
λίσεων. 

Στην τιμή αυτή συμπεριλαμβάνονται οι νομοθετημένες υπέρ τρίτων 
επιβαρύνσεις και τα έξοδα αποστολής. 

Η Νοσοκομειακή τιμή καθορίζεται με βάση τη χονδρική τιμή μειω¬ 
μένη κατά 13%. 

Οι βιομήχανοι και οι εισαγωγείς μπορούν να ζητούν τον καθορισμό 
και δημοσίευση χαμηλότερης νοσοκομειακής τιμής. 

Αν με Νόμο η άλλη διάταξη απαλλάσσονται ή απαλλαγούν στο μέλ¬ 
λον οι βιομήχανοι και οι εισαγωγές από την υποχρέωση καταβολής κά¬ 
ποιας νομοθετημένες επιβάρυνσης το ποσό που αντιστοιχεί στην επιβά¬ 
ρυνση αυτή θα αφαιρείται από τη νοσοκομε/ακή τιμή». 

2. Η παράγραφο 1 του άρθρου 438 της 14/89 Α.Δ. καταργείται. 

3. Το άρθρο 439 της 14/89 Α.Δ. αντικαθίσταται ως εξής: 

«Εκπτώσεις 

1. Σε περιπτώσεις πωλήσεων προς επαρχιακά φαρμακεία, που βρί¬ 
σκονται εκτός έδρας Νομού και σε πόλεις με λιγότερους από 10.000 
κατοίκους (εξαιρείται ο Νομός Αττικής και ο τέως Δήμος Θεσσαλονί¬ 
κης), παρέχεται από τους παρασκευαστές, συσκευαστές, εισαγωγείς και 
φαρμακέμπορους υποχρεωτική έκπτωση 4% επί της χονδρικής τιμής. 

Για να έχουν τη δυνατότητα οι φαρμακέμποροι να παρέχουν τις εκ¬ 
πτώσεις αυτές προς τα επαρχιακά φαρμακεία, οι παρασκευαστές, συ¬ 
σκευαστές και εισαγωγείς χορηγούν προς αυτούς υποχρεωτικά πρό¬ 
σθετη έκπτωση 0,4% επί της χονδρικής τιμής για όλες τις πωλήσεις. 

2. Εκπτώσεις πέραν από τις αναγραφόμενες στην προηγούμενη πα¬ 
ράγραφο δεν επιτρέπονται. 

Η χορήγηση προαιρετικών εκπτώσεων ή η υπέρβαση των υποχρεω¬ 
τικών έχει ως συνέπεια, εκτός από τις κυρώσεις που προβλέπονται από 
τον Αγορανομικό Κώδικα, τη μείωση της τιμής σε ποσοστό ανάλογο 


της μεγαλύτερης έκπτωσης που χορηγείται. 

3. Στους περιορισμούς της παραγράφου 2 δεν περιλαμβάνονται οι 
προμήθειες φαρμάκων που γίνονται με ή χωρίς διαγωνισμό, από το Δη¬ 
μόσιο, τα Κρατικά Νοσηλευτικά Ιδρύματα και τα Ιδρύματα που επο- ■ 
πτεύονται από το Υπουργείο Υγείας, Πρόνοιας και Κοινωνικών Ασφα¬ 
λίσεων». 

4. Το άρθρο 44ο της 14/89 Α.Δ. αντικαθίσταται ως εξής: 

«Παρασκευαζόμενα και Συσκευαζόμενα φάρμακα 

1. Για τη διαμόρφωση των τιμών των παρασκευαζομένων και συ- 
σκευαζομένων φαρμάκων λαμβάνονται υπόψη τα στοιχεία κόστους της 
επιχείρησης και του κλάδου εκτός από τα εξής: 

α. Τόκοι υπερημερίας. 

β. Φόροι προσωπικοί (π.χ. εισοδήματος κ.λπ.). 

γ. Έξοδα για παραβάσεις διατάξεων που ισχύουν. 

δ. Τιμές δραστικών ουσιών οιουδήποτε προμηθευτή (πλην του ερευ- 
νητού) υψηλότερες της τιμής πώλησης από τον ερευνητή οίκο. 

ε. Αυξήσεις τιμών δραστικών ουσιών που θα υπερβαίνουν την εκά- 
στοτε μέση μεταβολή των τιμών καταναλωτή της ΕΟΚ. 

στ. Ιατρικά δείγματα που χορηγούνται χωρίς έγκριση του ΕΟΦ. 

ζ. Δώρα, προμήθειες τρίτων και λοιπά έξοδα ελευθεριότητος. 

Οι περιορισμοί των περιπτώσεων ε, στ και ζ δεν εφαρμόζοντααι στα 
μη συνταγογραφούμενα φάρμακα (ΜΗ.ΣΥ.ΦΑ) εφόσον αποδειχθεί ότι 
οι σχετικές δαπάνες αφορούν τα εν λόγω προϊόντα. 

2. Το ανώτατο ποσοστό κέρδους ορίζεται σε 12,5% και υπολογίζεται 
στο συνολικό κόστος εκτός αποσβέσεων, τόκων, κέρδους τρίτων για φα- 
σόν και εισφορών υπέρ ΤΣΑΥ, ΤΕΑΥΦΕ και ΕΟΦ. 

3. Ειδικά τα έξοδα Διοίκησης - Διάθεσης - Διάδοσης υπολογίζονται 
με βάση τα μέσα αντίστοιχα έξοδα του κλάδου και με κλίμακα αντί¬ 
στροφη του ύψους του βιομηχανικού κόστους, σύμφωνά με τα ετήσια 
απολογιστικά στοιχεία των επιχειρήσεων. 

4. Για τη διαμόρφωση των τιμών των παρασκευαζόμενων και συ-- 
σκευαζομένων φαρμάκων δεν εφαρμόζονται οι γενικές διατάξεις περί 
κοστολογήσεως της Α.Δ. 14/89. 

5. Η τιμή που προκύπτει από τα ανωτέρω εγκρίνετάι εφόσον" δεν 
υπερβαίνει τις τιμές επαλήθευσης του άρθρου 442, με εξαίρεση τις περι¬ 
πτώσεις όπου αναγνωρίζονται ειδικά έξοδα παραγωγής». 

5. Το άρθρο 441 της 14/89 Α.Δ. αντικαθίσταται ως εξής: 

«Έτοιμα εισαγόμενα φάρμακα 

1. Η χονδρική τιμή των ετοίμων εισαγομένων φαρμάκων καθορίζε- 
τεται με βάση την προς φαρμακέμπορο τιμή πώλησης της χώρας προέ¬ 
λευσης και αφού ληφθούν υπόψη έξοδα εισαγωγής, εισαγωγικό κέρδος 
και οι υπέρ τρίτων νομοθετημένες επιβαρύνσεις (ΕΟΦ, ΤΣΑΥ, ΤΕ¬ 
ΑΥΦΕ και υποχρεωτικές εκπτώσεις). 

Το σύνολο εξόδων και κέρδους υπολογίζεται σε ποσοστό 43,5%. 

Το ποσοστό αυτό θα αναθεωρείται από την αρμόδια Υπηρεσία όταν 
μεταβάλλονται οι υπέρ τρίτων επιβαρύνσεις. 

Σε περιπτώσεις εισαγωγής από χώρες εκτός Ευρώπης λαμβάνονται 
υπόψη και οι τυχόν καταβαλλόμενοι δασμοί. . > 

2. Η τιμή που προκύπτει με βάση τη χώρα προέλευσης εγκρίνετάι 
εφόσον δεν υπερβαίνει τις τιμές επαλήθευσης του άρθρου 442. 

3. Δεν εγκρίνετάι τιμή σε φάρμακο που δεν κυκλοφορεί στη χώρα 
προέλευσης ούτε σε καμία Ευρωπαϊκή Χώρα μέχρι να κυκλοφορήσει σε 
μία τουλάχιστον από τις χώρες αυτές». 

6. Το άρθρο 442 της 14/89 Α.Δ. αντικαθίσταται ως εξής: 

«Επαλήθευση Τιμών Φαρμάκων 

1. Για την επαλήθευση των τιμών που προκύπτουν με βάση τα άρθρα 
440 και 441 ερευνώνται οι τιμές πώλησης στις χώρες της Ευρώπης 
και θα υπολογίζεται μέση χονδρική τιμή που προκύπτει από τις τρεις 
φθηνότερες τιμές πώλησης προς φαρμακέμπορο, προσαυξανόμενες 
κατά το ποσοστό που προβλέπεται στο άρθρο 441 παράγραφος 1. 

2. Οι τρεις χώρες λαμβάνονται υπόψή εφόσον το φαρμακευτικό προ¬ 
ϊόν κυκλοφορεί σε 6 (έξι) τουλάχιστον Ευρωπαϊκές χώρες. 

Σε περίπτωση που κυκλοφορεί σε λιγότερες λαμβάνονται υπόψη κατά 
περίπτωση μία ή δύο τιμές. 

Όταν το φαρμακευτικό προϊόν κυκλοφορεί σε περιορισμένο αριθμό 
χωρών η αρμόδια Υπηρεσία θα ερευνά κάθε χρόνο αν κυκλοφόρησε και 
σε άλλη χώρα με χαμηλότερη τιμή». 

7. Στο κεφάλαιο 27 της 14/89 Α.Δ. προστίθεται άρθρο με αριθμό 

442 Α ως εξής: 

«Φάρμακα όμοιας Χημικής σύνθεσης 

1. Οι τιμές των φαρμάκων που έχουν όμοια χημική σύνθεση (δρα¬ 
στικά συστατικά) δεν θα υπερβαίνουν το 86% της τιμής πώλησης του 
αντιστοίχου πρωτοτύπου. 

2. Πρωτότυπο ιδιοσκεύασμα είναι το προϊόν των οίκων που πραγμα¬ 
τοποίησαν την έρευνα και εισήγαγαν διεθνώς τη δραστική ουσία στη θε¬ 
ραπευτική καθώς και το ιδιοσκεύασμα που παρασκευάζεται από άλλους 
κατόπιν νομίμου εκχώρήσεως των σχετικών δικαιωμάτων από τους δι¬ 
καιούχους! 

3. Οι διατάξεις του παρόντος άρθρου καθώς και των άρθρων 440, 
441 και 442 δεν αποκλείουν τη δυνατότητα στους Ασφαλιστικούς Ορ¬ 
γανισμούς να συμπεριλάβουν στους πίνακες επιλογής φάρμακα με χα¬ 
μηλότερες τιμές πώλησης». 

8. Οι παράγραφοι 5 και 6 του άρθρου 444 της 14/89 ΑΔ αντικαθί¬ 
στανται ως εξής: 

«5. Σε περίπτωση αίτησης για αύξηση τιμής ισχύουν όσα αναφέρο- 
νται στην παράγραφο 4. Στην αίτηση του ο ενδιαφερόμενος πρέπει.να 
αποδείχνει τις μεταβολές που έχουν επέλθει και δικαιολογούν την αύ¬ 
ξηση που ζητάει. 

Η αίτηση θα συνοδεύεται από αναλυτικό κοστολόγιο στο οποίο να 
επεξηγούνται λεπτομερώς τα επιμέρους στοιχεία κόστους. 

Σε περίπτωση μεγάλου αριθμού αιτήσεων η προθεσμία μπορεί να πα- 
ραταθεί για 60 ημέρες. 

6. Όταν για ειδικούς λόγους είναι αναγκαία η καθήλωση των τιμών 
των φαρμάκων, σε εξαιρετικές περιπτώσεις μπορεί ο ενδιαφερόμενός, να 
ζητήσει παρέκλιση από την καθήλωση. 

Και για τις περιπτώσεις αυτές ισχύουν όσα αναφέρυνταιι στις παρα¬ 
γράφους 4 και 5. 

Οι ειδικές αυτές περιπτώσεις παρέκλισης από την καθήλωση αφο¬ 
ρούν περιορισμένο αριθμό φαρμάκων που αποφέρουν σημαντική ζημιά 
στην επιχείρηση». 

9. Η παράγραφος 5 του άρθρου 445 της 14/89 Α.Δ. αντικαθίσταται 
ως εξής: 

«5. Σε περίπτωση καθήλωσης των τιμών το Υπουργείο Εμπορίου 
εξετάζει τουλάχιστον μία φορά το χρόνο αν οι μακροοικονομικές συνθή¬ 
κες δικαιολογούν τη συνέχιση της καθήλωσης χωρίς μεταβολή». 

10. Στο άρθρο 445 της 14/89 Α.Δ. προστίθεται παράγραφος 10 ως 
εξής: 

«10. Σε περίπτωση μετατροπής ενός φαρμακευτικού προϊόντος από 
παρασκευαζόμενο ή συσκευαζόμενο σε εισαγόμενο και αντίστροφα κα¬ 
θώς και σε περίπτωση αλλαγής συσκευασίας ή περιεκτικότητος λαμβά- 
νεται υπόψη και η τιμή που είχε πριν την οποιαδήποτε τροποποίηση».· 

Άρθρο 2 

Η ισχύς της παρούσης αρχίζει από την επομένη της ανακοινώσεως 
της στον ημερήσιο τύπο εκτός από την τροποποίηση των άρθρων 437 
πάρ. 3 και 439 παράγραφος 1, που ισχύουν από τη δημοσίευση των 
νέων τιμών. 

Οι παραβάτες της παρούσης διώκονται σύμφωνα με τις διατάξεις του 
ισχύοντα Αγορανομικού Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο Τύπο. 

Αθήνα, 7 Ιουλίου 1992 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΑΝΤΖΩΡΗΣ 

. -♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπουργική απόφαση φ.3/Β3/2735/5.6.92, που δημοσιεύ¬ 
τηκε στο ΦΕΚ 411/τ.Β/26.6.92 γίνονται οι εξής διορθώσεις: 

1. Στη σελίδα 3869 ως προς την τιμή του υπ’ αριθμ. 5 συγγράμμα¬ 
τος αντί του λανθασμένου 770 στο σωστό 700. 

2. Στη σελίδα 3874 συμπληρώνεται: 


α. Η φράση στο τίτλο «τ.Α’» για το υπ’ αριθμ. 164 σύγγραμμα. 

β. Η φράση στο τίτλο «τ.Α'» για το υπ’ αριθ. 165 σύγγραμμα. 

3. Στη σελίδα 3876 συμπληρώνεται ο αριθμός «6» στο τίτλο του υπ’ 
αριθ. 204 σύγγραμμα. 

(Από το ΥΠΕΠΘ) 

-♦- - 

(13) 

Στην απόφαση Νομάρχη Πειραιά 4691/17.2.92 που δημοσιεύθηκε 
στο ΦΕΚ 172/τ.Β/13.3.92 διορθώνεται το λανθασμένο «Δ) Το νομικό 
πρόσωπο διοικείται από 5μελές Διοικητικό Συμβούλιο αποτελούμενο 
από τους: 

2. Ο εκάστοτε Δ/ντής του 10ου Λυκείου αναπληρούμενο από το νό¬ 
μιμο αναπληρωτή του. 

3. Ο εκάστοτε εκπρόσωπος του Συλλόγου γονέων του 10ου Λυκείου 
αναπληρούμενος από το νόμιμο αναπληρωτή του» στο σωστό. 

«Δ) Το νομικό πρόσωπο διοικείται από 5μελές Διοικητικό Συμβούλιο 
αποτελούμενο από τους 

2. Ο εκάστοτε Δ/ντής του 10ου Δημοτικού αναπληρούμενος από το 
νόμιμο αναπληρωτή του. 

3. Ο εκάστοτε εκπρόσωπος του συλλόγου γονέων του 10ου Δημοτι¬ 
κού αναπληρούμενος από το νόμιμο αναπληρωτή του». 

(Από τη Νομαρχία Πειραιά) 

-♦- 


(14) 

Στην απόφαση 4645/17.2.92 που δημοσιεύθηκε στο ΦΕΚ 172/τ. 
Β/13.3.92 διορθώνεται το λανθασμένο «Δ) Το νομικό πρόσωπο διοικεί- 
ται από 29 μελές Διοικητικό Συμβούλιο αποτελούμενο από τους: 

2. Ο εκάστοτε Δ/ντής του 1ου Νηπιαγωγείου αναπληρούμενος από 
το νόμιμο αναπληρωτή του. 

3. Ο εκάστοτε Δ/ντής του 2ου Νηπιαγωγείου αναπληρούμενος από 
το νόμιμο αναπληρωτή του». 

4. Ο εκάστοτε Δ/ντής του 7ου Νηπιαγωγείου αναπληρούμενος από 
το νόμιμο αναπληρωτή του. 

5. Ο εκάστοτε Δ/ντής του 8ου Νηπιαγωγείου αναπληρούμενος από 
το νόμιμο αναπληρωτή του. 

6. Ο εκάστοτε Δ/ντής του Νυκτερινού Νηπιαγωγείου αναπληρούμε¬ 
νος από το νόμιμο αναπληρωτή του» στο σωστό. 

«Δ) Το νομικό πρόσωπο διοικείται από 29μελές Διοικητικό Συμβού¬ 
λιο αποτελούμενο από τους: 

2. Ο εκάστοτε Δ/ντής του 1ου Γυμνασίου αναπληρούμενος από τον 
νόμιμο αναπληρωτή του. 

3. Ο εκάστοτε Δ/ντής του 2ου Γυμνασίου αναπληρούμενος από τον 
νόμιμο αναπληρωτή του. 

4. Ο εκάστοτε Δ/ντής του 7ου Γυμνασίου αναπληρούμενος από τον 
νόμιμο αναπληρωτή του. 

5. Ο εκάστοτε Δ/ντής του 8ου Γυμνασίου αναπληρούμενος από τον 
νόμιμο αναπληρωτή του. 

6. Ο εκάστοτε Δ/ντής του Νυκτερινού Γυμνασίου αναπληρούμενος 
από τον νόμιμο αναπληρωτή του. 

- έξι Δημότες». 

(Από τη Νομαρχία Πειραιά) 

-+- 


(15) 

Στην απόφαση Νομάρχη Πειραιά 4643/17.2.92 που δημοσιεύθηκε 
στο ΦΕΚ 172/τ. Β/13.3.92 διορθώνεται το λανθασμένο «Δ) Το νομικό 
πρόσωπο διοικείται από 25 μελές Διοικητικό Συμβούλιο αποτελούμενο 
από τους: 

16. Ο εκπρόσωπος του συλλόγου γονέων του 10ου Λυκείου αναπλη¬ 
ρούμενος από το νόμιμο αναπληρωτή του στο σωστό. 

«Δ) Το νομικό πρόσωπο διοικείται από 25μελές Διοικητικό Συμβού¬ 
λιο αποτελούμενο από τους 

16. Ο εκπρόσωπος του Συλλόγου γονέων του 10ου Γυμνασίου ανα¬ 
πληρούμενος από το νόμιμο αναπληρωτή του». 

(Από τη Νομαρχία Πειραιά) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




